બનાસકાંઠા જિલ્લાનાં સરહદી વિસ્તારમાં મોટાં ભાગનો વિસ્તાર ખેતીવાડી અને પશુપાલન પર નિર્ભર છે.તો વળી ચાર માસથી નર્મદાની માઇનોર,સબમાઈનોર અને ડિસ્ટ્રીબ્યુટરી કેનાલોમાં પાણી બંધ કરવામાં આવતાં ખેડૂતોમાં રોષ ફેલાયો છે ત્યારે સરહદી વિસ્તારમાં વરસાદ ખેંચાતાં ખેડૂતો નર્મદા કેનાલોમાં પાણી છોડવાની માંગ કરી રહ્યાં છે. આ અંગે ખેડૂત ઢીમાનાં માદેવભાઈ પટેલે જણાવ્યું હતું કે વાવ તાલુકાનો માવસરી સુધીનો સમગ્ર વિસ્તાર ખેતીવાડી અને પશુપાલન પર નિર્ભર છે. તો કાળઝાળ ગરમીમાં નર્મદા કેનાલોમાં પીવાનું અને સિંચાઈ માટેનું પાણી બંધ કરવામાં આવ્યું છે.